CELEX: 62020TN0174
Language: sk
Date: 2020-04-04 00:00:00
Title: Vec T-174/20: Žaloba podaná 4. apríla 2020 – Comune di Stintino/Komisia

25.5.2020   
            
            
               SK
            
            
               Úradný vestník Európskej únie
            
            
               C 175/34
            
         
      Žaloba podaná 4. apríla 2020 – Comune di Stintino/Komisia
      (Vec T-174/20)
      (2020/C 175/45)
      Jazyk konania: taliančina
      
         Účastníci konania
      
      
         Žalobca: Comune di Stintino (v zastúpení: G. Machiavelli, advokát)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd zrušil:
      
                  —
               
               
                  opatrenie podľa oznámenia Európskej komisie Ares(2020)734033-05/02/2020, Generálne riaditeľstvo pre životné prostredie, riaditeľstvo AENV.A – Politika, koordinácia, LIFE, riadenie a zdroje, ENV.A.4. – Riadenie LIFE, administratíva, IT a podporné služby vedúcemu oddelenia, ktorým sa ustanovilo zníženie finančných prostriedkov poskytnutých obci Stintino v rámci projektu „LIFE10 NAT/IT/000244 – ST.e.R.N.A.“ a nariadilo sa vymáhanie už vyplatených súm,
               
            
                  —
               
               
                  oznámenie Európskej komisie o dlhu č. 3242002652 z 24. februára 2020, ktorým bola obec Stintino vyzvaná na vrátenie sumy 447 078,63 eura, ktorá nebola splatná po poskytnutí finančných prostriedkov uvedených vyššie,
               
            
                  —
               
               
                  opatrenia podľa oznámenia Európskej komisie Ares(2019)6551262-23/10/2019, ktorým bol stanovený podiel neoprávnených výdavkov v súvislosti s uvedeným financovaním a ktorým sa obci Stintino určila lehota 30 dní na podanie námietok (dokument R3),
               
            
                  —
               
               
                  akékoľvek ďalšie predchádzajúce, následné a/alebo v každom prípade súvisiace právne akty alebo opatrenia.
               
            
         Dôvody a hlavné tvrdenia
      
      Na podporu svojej žaloby žalobca uvádza šesť žalobných dôvodov.
      
                  1.
               
               
                  Všeobecný akčný plán: porušenie podstatných formálnych náležitostí, porušenie článkov 15 a 296 Zmluvy o fungovaní Európskej únie a porušenie článku 41 ods. 2 písm. c) Charty základných práv Európskej únie: Nedostatočné odôvodnenie, pretože nie je možné pochopiť, ako bolo stanovené percento uplatnenia zníženia.
               
            
                  2.
               
               
                  Všeobecný akčný plán: porušenie podstatných formálnych náležitostí, zásady proporcionality a článku 5 Zmluvy o Európskej únii, pretože zníženie nie je úmerné vykonaným činnostiam.
               
            
                  3.
               
               
                  Všeobecný akčný plán: porušenie podstatných formálnych náležitostí, zásady proporcionality a článku 5 Zmluvy o Európskej únii, pretože sa realizoval vyšší percentuálny podiel projektu, než sa požaduje pri znížení.
               
            
                  4.
               
               
                  Nákup pozemkov a environmentálna obnova lagúny, kanálu a ústia: porušenie podstatných formálnych náležitostí, zásady proporcionality, článku 5 Zmluvy o Európskej únii a článku 35 ods.1 spoločných ustanovení upravujúcich financovanie, ako aj narušenie legitímnej dôvery, pretože napadnuté akty porušujú uvedené pravidlá a je nesporné, že projekt bola vykonaný v plnom rozsahu.
               
            
                  5.
               
               
                  Monitorovanie oblasti, environmentálne vzdelávanie a dostupná ekologická sieť: porušenie podstatných formálnych náležitostí, zásady proporcionality, článku 5 Zmluvy o Európskej únii, článku 18 spoločných ustanovení upravujúcich financovanie, ako aj narušenie legitímnej dôvery, pretože projekt bola vykonaný v plnom rozsahu a namietané omeškania nemajú z dlhodobého hľadiska vplyv na výkon činnosti sprístupňovania. Projekt sa totiž vykonal v plnom rozsahu v časti, v ktorej bolo možné zohľadniť environmentálne obmedzenia.
               
            
                  6.
               
               
                  Koordinácia projektu: narušenie legitímnej dôvery, porušenie podstatných formálnych náležitostí, článkov 15 a 296 Zmluvy o fungovaní Európskej únie a porušenie článku 41 ods. 2 písm. c) Charty základných práv Európskej únie, nedostatočné odôvodnenie, porušenie zásady proporcionality, článku 5 Zmluvy o Európskej únii a článku 18 spoločných ustanovení upravujúcich financovanie, pretože nie je možné pochopiť, ako sa určilo percentuálne krátenie, a v každom prípade to, ktoré bolo použité, nie je primerané vykonanej činnosti.